Diari Oficial de la Generalitat Valenciana


Sumari del DOGV 5960, del 23-02-2009 (2009/1875)

RESOLUCIÓ de 13 de gener de 2009, de la Direcció General d'Energia, per la qual es resol la concurrència de peticionaris i s'atorga autorització administrativa per a la construcció de la xarxa de distribució de gas natural al municipi del Verger, província d'Alacant, en favor d'Endesa Gas Distribución, SA (CBREDE/2005/37/03 i CBREDE/2005/61/03) (CBDFCP/2007/13 i CBREDE/2007/49/03, i CBDFCP/2007/17/03 i CBREDE/2007/69/03).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5960

Data del DOGV
:   23-02-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/1875


Data del document
:   13-01-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Verger, el
    * gas natural
    * empresa privada

RESOLUCIÓ de 13 de gener de 2009, de la Direcció General d'Energia, per la qual es resol la concurrència de peticionaris i s'atorga autorització administrativa per a la construcció de la xarxa de distribució de gas natural al municipi del Verger, província d'Alacant, en favor d'Endesa Gas Distribución, SA (CBREDE/2005/37/03 i CBREDE/2005/61/03) (CBDFCP/2007/13 i CBREDE/2007/49/03, i CBDFCP/2007/17/03 i CBREDE/2007/69/03). [2009/1875]  
Vist l'escrit presentat per Gas Alicante, SA, amb data 14 de juny de 2005, davant del Servici Territorial d'Energia d'Alacant de la Conselleria d'Infraestructures i Transport, juntament amb el projecte d'autorització administrativa per a la distribució de gas natural al terme municipal del Verger, firmat per un tècnic competent i visat pel Col·legi Oficial corresponent el 10 de juny de 2005, perquè li siga atorgada l'autorització administrativa per a la distribució de gas natural al municipi del Verger, província d'Alacant.(CBREDE/2005/37/03).  
Vist que per Resolució de la Direcció General d'Energia, de 7 de novembre de 2008, es procedix a realitzar el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Alicante, SA, a favor d'Endesa Gas Distribución, SA, i tindre a esta com a successora universal en tots els procediments en tramitació davant d'esta Direcció General en relació amb instal·lacions de distribució de gas natural, la sol·licitud inicial de les quals corresponia a Gas Alicante, SA.  
Vist que va ser realitzada la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent, que es va publicar en els diaris Información i La Verdad el dia 8 d'agost de 2005; en el Butlletí Oficial de la Província d'Alacant, de 8 d'agost de 2005, i en el Diari Oficial de la Generalitat Valenciana, de 25 d'agost de 2005.   
D'acord amb la documentació que hi ha en l'expedient, va ser presentat escrit d'al·legacions per l'empresa Gas Natural Cegas, SA, que, en síntesi, manifesta:  
1. Que és part interessada en l'expedient, i va presentar sol·licitud d'autorització administrativa per a la gasificació en el municipi del Verger que es tramita en l'expedient CBREDE/2005/61/03. 2. Que en el projecte presentat per Gas Alicante, SAU, s'observen deficiències tècniques com són la determinació del punt de connexió a la xarxa d'APA(1), la solució provisional i la ubicació, sense que la xarxa bàsica proposada garantisca la validesa per als dos tipus de subministrament ni a tota la zona d'expansió de sòl del municipi, perquè es limita a uns quants trams de carrers molt concrets que s'indiquen que seran ampliats a la resta de zona urbana i d'expansió, sense tindre en compte l'elevat cabal que haurà de preveure's per a estes, ni les instal·lacions necessàries per a això, i manca, a més, d'una descripció de l'organització, sistemàtiques i recursos destinats a diferents operacions annexes a l'autorització que sol·licita, així com de la concreció de les zones urbanes i urbanitzables. 3. Que d'altra banda, l'empresa que al·lega manifesta que el projecte que ha presentat té les característiques que patix el presentat per Gas Alicante, SAU, els avantatges d'este i la posició rellevant que com a empresa distribuïdora té en l'àmbit de la Comunitat Valenciana.  
El referit escrit es va traslladar a l'empresa peticionària, que va contestar i va manifestar, en síntesi, el següent:  
1. Que en el projecte presentat es definixen amb exactitud el total de les suposades deficiències tècniques mencionades en les al·legacions. No obstant això, aclarix certs aspectes relacionats per l'al·legador, com són: que el punt de connexió definitiu prové del gasoducte projectat per a la zona de la comarca de la Marina Alta per Endesa Gas Transportista, SL, i concretament a través de l'Antena al Verger el projecte de la qual ha sigut presentat per a l'aprovació; que com a subministrament provisional s'indica la possibilitat de construir un centre d'emmagatzemament de gas fins a l'efectiva connexió al gasoducte, el corresponent projecte constructiu del qual definirà tots els detalls necessaris per a la construcció i posada en marxa d'este; 2. A continuació, realitza una contestació dels avantatges que com a empresa distribuïdora manté en el mercat de combustibles gasosos.  
Vist que sol·licitat pel Servici Territorial d'Energia un informe a l'Ajuntament del Verger, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Endesa Gas Distribución, SA, així com remés el corresponent anunci pel qual se sotmet a informació pública el projecte presentat per a l'exposició, va ser remés l'edicte diligenciat, sense que conste en l'expedient contestació a l'informe sol·licitat.  
Vist que la companyia Gas Natural Cegas, SA, va presentar un escrit, amb data 29 d'agost de 2005, davant del Servici Territorial d'Energia d'Alacant de la Conselleria d'Infraestructures i Transport, juntament amb el projecte d'autorització administrativa per a la distribució de gas natural al terme municipal del Verger, firmat per un tècnic competent i visat pel col·legi oficial corresponent, el 25 d'agost de 2005, perquè li siga atorgada l'autorització administrativa per a la distribució de gas natural en el municipi del Verger, província d'Alacant. (CBREDE/2005/61/03)  
Vist que el Servici Territorial d'Energia d'Alacant va traslladar la petició a l'empresa Endesa Gas Distribución, SA, la sol·licitud efectuada per Cegas, SA, a fi de presentar les consideracions que estimara oportunes, sense que conste en l'expedient manifestació realitzada a esta.  
Vist que sol·licitat pel Servici Territorial d'Energia un informe a l'Ajuntament del Verger, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegas, SA, no consta en l'expedient la contestació a l'informe sol·licitat.  
Vist que les característiques bàsiques contingudes en la documentació presentada per Gas Natural Cegas, SA, són les següents:  
- Punt de connexió:  
Inicialment, en una primera fase provisional, per mitjà d'una planta de GNL, que podria abastir els municipis limítrofs d'Ondara i els Poblets.  
De forma definitiva a través de gasoducte amb pressió APA(1), sense determinar situació.  
- Xarxa bàsica i secundària.  
Des de l'eixida de la planta de GNL, ubicada en el nord-oest del nucli urbà, la xarxa bàsica travessa el terme municipal en direcció cap a Ondara. La canonada és de polietilé PE-100 d'alta densitat SDR 17'6 a una pressió de MPB(1) amb diàmetre de 200 mm en una part del traçat de 1.000 ml.  
De l'estació de regulació i mesurament (ERM) amb rang de pressió MPB/MPA(1) eixirà la xarxa secundària per a la distribució en el nucli urbà, les característiques de canonada de la qual, és igual a l'anterior, amb pressió MPA(1) i desenvolupament de 1.907 ml i 577 ml per als diàmetres respectius de 200 mm i 160 mm.  
El cabal previst és de 2000 m³ (n)/h, corresponents als consums de les àrees sol·licitades.  
- Zona geogràfica:   
Terme municipal del Verger delimitat per les zones urbanes qualificades així en el vigent Pla General d'Ordenació Urbana, així com els sectors especificats.  
- Pla d'expansió:  
En la fase I, que comprén la 1ª anualitat, es preveu la instal·lació de la planta de GNL, l'ERM juntament amb la xarxa bàsica i secundària, tal com dalt s'han descrit, d'acord amb el plànol del projecte núm. 096-KO 9.1. Rev 0.1.  
En la fase II, en els anys següents, s'amplia la xarxa en el nucli urbà i es pretén continuar el traçat de la canalització en mitja pressió B, cap al terme d'Ondara a fi de connectar les xarxes bàsiques d'ambdós municipis.  
Vist que Endesa Gas Distribución, SA, i Gas Natural Cegas, SA, tenen els requisits que establix el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que en la data que és dictada la present resolució, consta justificadament acreditada a esta Direcció General d'Energia per part Endesa Gas Distribución, SA, i Gas Natural Cegas, SA, les dades referides als punts següents:  
- La zona geogràfica per a la qual se sol·licita autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Vist que la finalitat que es perseguix, d'acord amb les sol·licituds i documentació presentada, amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
Vist el contingut de l'informe del Servici Territorial d'Energia d'Alacant, encarregat de la instrucció de l'expedient de sol·licitud.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V Distribució de combustibles gasosos per canalització, del títol IV Ordenació del subministrament de combustibles gasosos per canalització, de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que hi ha entre la totalitat de les sol·licituds presentades per a la construcció de les xarxa de distribució de gas natural en el terme municipal del Verger íntima connexió a l'efecte de la seua resolució, es procedix a la seua acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de la seua iniciació, podrà disposar la seua acumulació a altres amb els quals tinga identitat substancial o íntima connexió.  
Vist que les empreses Gas Alicante, SAU, i Gas Natural Cegas, SA, han presentat davant del Servici Territorial d'Energia d'Alacant en dates respectives, 09/07/2007 i 13/09/2007, sol·licitud d'autorització administrativa per a la distribució en GLP en este municipi, els expedients dels quals estan identificats, respectivament, com: CBDFCP/2007/13/03 i CBREDE/2007/49/03, i CBDFCP/2007/17/03 i CBREDE/2007/69/03, i hi ha entre estos i els que formen el present expedient íntima connexió, a l'efecte de la seua resolució, es procedix a la seua acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Atés que el punt de connexió del projecte de les instal·lacions de distribució de gas natural presentat per Endesa Gas Distribución, SA, per al municipi del Verger, es troba dins del projecte de gasificació Marina Alta Fase I (Alacant), sol·licitat per Gas Alicante, SAU, al qual li ha sigut concedida la subvenció prevista en el marc de l'Orde de 9 d'abril de 2008, de la Conselleria d'Infraestructures i Transport, sobre selecció de projectes de gasificació prioritaris a la Comunitat Valenciana, l'article 5 de la qual disposa que, "es tindrà en compte el caràcter prioritari del projecte de gasificació seleccionat a l'empresa sol·licitant en virtut de la present orde, a l'efecte de la posterior gasificació dels municipis vinculats al projecte de gasificació esmentat".  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, a la connexió a través d'antena de distribució a la xarxa de transport secundari per a la distribució de gas natural al municipi del Verger, a l'abast, la qualitat i condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar la present resolució, d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007 de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Únic  
La concurrència de peticionaris a l'autorització administrativa per a la gasificació del municipi del Verger, i la denegació de la resta de sol·licituds que formen i que han sigut acumulades al present expedient i igualment en el corresponent als expedients de GLP, i atorgar a Endesa Gas Distribución, SA, autorització administrativa per a la construcció de la xarxa de distribució de gas natural en la localitat del Verger, en la província d'Alacant, i les característiques principals de la qual són:  
- Subjecte: Endesa Gas Distribución, SA.  
- Tipus de gas: gas natural.  
- Punt de connexió:  
Amb l'Antena al Verger del gasoducte de transport secundari Dénia-Xàbia, al terme municipal del Verger.  
- Armari de regulació i mesurament (ARM)  
Rang de pressió APA/MPA(1) a pressió d'entrada màxima de 16 bar i d'eixida regulable entre 0'4 i 0'1 bar, està situat en el nord-est, als afores del nucli urbà.  
- Xarxa bàsica i secundària:  
Des de l'eixida de l'ARM descrit, es distribuïx la xarxa bàsica amb pressió MPA(1), seguint en direcció a la carretera CN-332 cap al sud-est del nucli urbà i la zona del Seguer. S'executa amb canonada de polietilé PE-100, qualitat SDR 17'6 de diàmetre nominal de 200 mm, en una longitud de 2.075 ml.  
La xarxa secundària deriva de la xarxa primària descrita i està constituïda amb el mateix material i diàmetres respectius de 110 mm i 60 mm, així com amb canonada de 90 mm i 63 mm, tant per a la distribució en MPB(1), com per a la xarxa de MPA(1) que connectarà amb els futurs usuaris de la xarxa.  
- Zona geogràfica  
Les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
- Pla d'expansió.  
La fase I, que s'ha d'executar en la 1ª anualitat, es correspon amb la totalitat de la xarxa primària en MPA(1), segons queda assenyalat en les zones 1 i 2 del plànol del projecte núm. 2 de 2 de Traçat de canalització.  
La fase II correspon a la 2ª anualitat i successives, i s'implantarà segons l'evolució real de la demanda de consums i el creixement vegetatiu de les zones que s'han definit.  
- Pressupost del projecte presentat: 138.247'36 euros.  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que consten a continuació:  
Primera. El titular d'esta constituirà en el termini d'un mes, a partir de la data de la notificació de la present resolució, una garantia per valor de 2.764'95 euros, import del dos per cent del pressupost de la instal·lació que consta en l'expedient de sol·licitud, que cal presentar en el Servici Territorial d'Energia d'Alacant, per a garantir el compliment de les seues obligacions, d'acord amb el punt 4 de l'article 73 de la Llei 34/1998, de 7 d'octubre, del Sector d'Hidrocarburs i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La fiança esmentada es constituirà en la Tresoreria del Servici Territorial d'Alacant de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució.  
Segona. Endesa Gas Distribució, SA, complirà les obligacions que s'assenyalen estrictament en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució, en particular referida a l'àmbit geogràfic de la present autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
Tercera. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 octubre, del Sector d'Hidrocarburs.  
Quarta. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
Cinquena. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.  
Sisena. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
Setena. La present autorització s'atorga sense perjuí de tercers i deixant fora de perill els drets particulars.  
Huitena. Serà causa de revocació de la present autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Novena. La present autorització entrarà en vigor l'endemà de la data de la notificació.  
Deu. Les instal·lacions que s'han de construir es faran d'acord amb el projecte tècnic d'execució que cal presentar en el Servici Territorial d'Energia d'Alacant dins del termini de tres mesos, comptadors a partir de la data de la notificació de la present resolució i, en tot cas es referiran als elements compresos en l'àmbit d'aplicació del Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006 de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
Onze. En relació amb el projecte tècnic d'execució haurà de fer-se menció, d'acord amb les característiques que recull el punt del resolc únic, de la situació urbanística i administrativa actualitzada de les àrees que comprenen cada una de les fases d'expansió, d'acord amb el vigent Pla General d'Ordenació Urbana, i en particular de les actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport, en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
(1) APA: 4 bar< P = 16 bar  
MPB: 0,4 bar< P = 4 bar  
MPA: 0,05 bar < P = 0,4 bar  
València, 13 de gener de 2009.- El director general d'Energia: Antonio Cejalvo Lapeña.